CELEX: 32022R0788
Language: mt
Date: 2022-05-16 00:00:00
Title: Regolament ta’ Implimentazzjoni tal-Kummissjoni (UE) 2022/788 tas-16 ta’ Mejju 2022 dwar il-klassifikazzjoni ta’ ċerti prodotti fin-Nomenklatura Magħquda

20.5.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 141/7
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/788
         tas-16 ta’ Mejju 2022
         dwar il-klassifikazzjoni ta’ ċerti prodotti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (1), u b’mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.
                  
               
                     (2)
                  
                  
                     Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet speċifiċi tal-Unjoni, bl-għan li jkun hemm l-applikazzjoni ta’ tariffi u miżuri oħra relatati mal-kummerċ tal-oġġetti.
                  
               
                     (3)
                  
                  
                     Skont dawk ir-regoli ġenerali, jenħtieġ li l-oġġetti deskritti fil-kolonna (1) tat-tabella ppreżentata fl-Anness jiġu kklassifikati taħt il-kodiċi NM indikat fil-kolonna (2), bis-saħħa tar-raġunijiet ippreżentati fil-kolonna (3) ta’dik it-tabella.
                  
               
                     (4)
                  
                  
                     Huwa xieraq li jiġi previst li l-informazzjoni vinkolanti dwar it-tariffi maħruġa fir-rigward tal-oġġetti kkonċernati minn dan ir-Regolament u li ma tikkonformax ma’ dan ir-Regolament tkun tista’ tibqa’ tiġi invokata mid-detentur, għal ċertu perjodu, f’konformità mal-Artikolu 34(9) tar-Regolament (UE) Nru 952/2013. Jenħtieġ li dak il-perjodu jkun ta’ tliet xhur.
                  
               
                     (5)
                  
                  
                     Il-Kumitat tal-Kodiċi Doganali ma tax opinjoni fil-limitu ta’ żmien stabbilit mill-President tiegħu,
                  
               ADOTTAT DAN IR-REGOLAMENT:
         
            Artikolu 1
            L-oġġetti deskritti fil-kolonna (1) tat-tabella kif ippreżentata fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ dik it-tabella.
         
         
            Artikolu 2
            L-informazzjoni vinkolanti dwar it-tariffi li mhijiex konformi ma’ dan ir-Regolament tista’ tibqa’ tiġi invokata f’konformità mal-Artikolu 34(9) tar-Regolament (UE) Nru 952/2013 għal perjodu ta’ tliet xhur mid-data tad-dħul fis-seħħ dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
         
         
            Magħmul fi Brussell, is-16 ta’ Mejju 2022.
            
               
                  Għall-Kummissjoni
               
               Gerassimos THOMAS
               
                  Direttur Ġenerali
               
               
                  Direttorat Ġenerali għat-Tassazzjoni u l-Unjoni Doganali
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 256, 7.9.1987, p. 1).
      
      
         
            ANNESS
            
                        Deskrizzjoni
                     
                     
                        Klassifikazzjoni (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        Banju bid-doċċa, fil-forma ta’ trej ċatt, magħmul min taħlita ta’ minerali u plastik u b’kisja esterna bajda tal-plastik. Il-prodott huwa kompost skont il-piż minn dawn li ġejjin:
                        
                                    —
                                 
                                 
                                    65 % karbonat tal-kalċju;
                                 
                              
                                    —
                                 
                                 
                                    28 % reżina tal-poliester;
                                 
                              
                                    —
                                 
                                 
                                    5 % diossidu tas-siliċju;
                                 
                              
                                    —
                                 
                                 
                                    2 % “gel-coat” tal-poliester (superfiċe esterna).
                                 
                              Il-komponenti minerali (karbonat tal-kalċju u diossidu tas-siliċju) huma magħmulin minn laqx tal-irħam, kwarz jew granit imfarrak fin.
                        Il-proċess tal-produzzjoni jinvolvi l-ewwel it-taħlit tal-komponent minerali mal-materjal tal-plastik (reżina ta’ poliester). Dik it-taħlita tiġi mferra’ f’forma, li hi miksija b’“gel-coat” tal-poliester, u r-reżina tal-poliester fl-aħħar tiġi kkurata.
                        Ara l-istampa  (*1)
                        
                     
                     
                        3922 10 00 
                     
                     
                        Il-klassifikazzjoni hija ddeterminata mir-regoli ġenerali 1, 3(b) u 6 għal-interpretazzjoni tan-Nomenklatura Magħquda u l-kliem tal-kodiċijiet NM 3922  u 3922 10 00 .
                        Sakemm il-kisi tal-plastik ikopri s-superfiċe utli tal-prodott, il-prodott mhuwiex imitazzjoni tal-ġebla naturali. Għalhekk ma jistax jiġi ikkonsidrat bħala oġġett tal-ġebel artifiċjali tat-titlu 6810  (ara ukoll in-Noti ta’ Spjegazzjoni tas-Sistema Armonizzata għat-titlu 6810 , it-tielet paragrafu).
                        Il-materjal tal-plastik huwa l-komponent l-aktar importanti f’termini tal-użu tal-prodott. Huwa jagħti t-trej tad-doċċa reżistenza għat-tensjoni, reżistenza kimika u impermeabbilità għal-ilma u b’hekk il-karattru essenzjali tiegħu. Il-minerali li jinsabu fih iservu għall-mili.
                        Għaldaqstant, il-prodott għandu jiġi ikklassifikat taħt il-kodiċi NM 3922 10 00  bħala banju bid-doċċa magħmul mill-plastik.
                     
                  
               L1412022MT4710120220516MT0008.0001491502ABBOZZRAKKOMANDAZZJONI Nru 1/2022 TAL-KUNSILL TA’ ASSOĊJAZZJONI BEJN L-UE U L-GEORGIAta’…dwar l-Aġenda ta’ Assoċjazzjoni bejn l-UE u l-Georgia 2021-2027IL-KUNSILL TA’ ASSOĊJAZZJONI BEJN L-UE U L-GEORGIA,Wara li kkunsidra l-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa l-waħda, u l-Georgia, min-naħa l-oħra,Billi:(1)Il-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa l-waħda, u l-Georgia, min-naħa l-oħraĠU L 261, 30.8.2014, p. 4. (il-Ftehim) ġie ffirmat fis-27 ta’ Ġunju 2014 u daħal fis-seħħ fl-1 ta’ Lulju 2016.(2)Skont l-Artikolu 406(1) tal-Ftehim, il-Kunsill ta’ Assoċjazzjoni għandu s-setgħa li jadotta rakkomandazzjonijiet, bil-għan li jintlaħqu l-objettivi tal-Ftehim.(3)Skont l-Artikolu 420(1) tal-Ftehim, il-Partijiet għandhom jieħdu kull miżura ġenerali jew speċifika meħtieġa biex jissodisfaw l-obbligi tagħhom skont il-Ftehim u għandhom jiżguraw li jintlaħqu l-objettivi stipulati fil-Ftehim.(4)L-Artikolu 11 tar-Regoli ta’ Proċedura tal-Kunsill ta’ Assoċjazzjoni jippevedi l-possibbiltà li jittieħdu deċiżjonijiet u jsiru rakkomandazzjonijiet permezz ta’ proċedura bil-miktub jekk iż-żewġ Partijiet jaqblu li jsir dan.(5)L-Unjoni u l-Georgia qablu li jikkonsolidaw is-sħubija tagħhom billi qablu fuq sett ta’ prijoritajiet għall-perjodu bejn l-2021 u l-2027 (l-Aġenda ta’ Assoċjazzjoni bejn l-UE u l-Georgia 2021-2027) għall-ħidma konġunta lejn il-kisba tal-objettivi ta’ assoċjazzjoni politika u integrazzjoni ekonomika kif stipulati fil-Ftehim.(6)Il-Partijiet għall-Ftehim qablu fuq it-test tal-Aġenda ta’ Assoċjazzjoni bejn l-UE u l-Georgia 2021-2027, li se tappoġġa l-implimentazzjoni tal-Ftehim, b’enfasi fuq il-kooperazzjoni f’interessi identifikati b’mod komuni bejniethom,ADOTTA R-RAKKOMANDAZZJONI LI ĠEJJA:Artikolu 1Il-Kunsill ta’ Assoċjazzjoni jirrakkomanda li l-Partijiet jimplimentaw l-Aġenda ta’ Assoċjazzjoni bejn l-UE u l-Georgia 2021-2027, kif tinsab fl-AnnessAra d-dokument ST 8327/22 ADD 2 fuq https://register.consilium.europa.eu..Artikolu 2L-Aġenda ta’ Assoċjazzjoni bejn l-UE u l-Georgia 2021-2027, kif tinsab fl-Anness, għandha tissostitwixxi l-Aġenda ta’ Assoċjazzjoni bejn l-UE u l-Georgia li ġiet adottata fl-20 ta’ Novembru 2017.Artikolu 3Din ir-Rakkomandazzjoni għandha ssir effettiva fil-jum tal-adozzjoni tagħha.Magħmul fi Tbilisi, [jum xahar sena].Għall-Kunsill ta’ AssoċjazzjoniIl-President
            
               (*1)  L-istampa għandha tintuża biss għal raġunijiet ta’ informazzjoni.